除咗噉，喺英文當中有時會嗌地球做「terra」。呢個字嚟自古羅馬嘅語言－拉丁文－入面嘅字「terra」，呢個字係古羅馬神話入面嘅大地女神個名，後嚟引申咗做「大地」、「地球」等嘅意思。另外，現代英語度有時又會嗌地球做「gaia」或者「gaea」－呢兩個字嚟自希臘話入面嘅「γαια」，亦即係希臘神話入面嘅大地女神蓋亞個名，好似「terra」噉後嚟變咗做「大地」、「地球」呢類嘅意思。